Indian Snacks Recipes How to make Snack By Kishor


Mile sur mera tumhara
Contact Admin
About me

.



















Free
Bengali
Fonts
Downloa








Indian Snacks Recipes, How to make Snacks
Indian Bengali sizzling cooking recipe site is providing you the information on how to make Snacks Indian Bengali style. You'll find some of the most unique and interesting recipes here! You will learn how to cook a multitude of delicious Food mostly simple & easy. I believe cooking is an art & you add spice, salt & oil according to your liking; most of it is everyday cooking.
চিকেন চাইনিজ রোল
উপকরণ : চিকেন বুকের অংশ ২ পিস, চাইনিজ মসলা ১ চা চামচ, লবণ আধা চামচ, মরিচ গুঁড়া ১ চা চামচ, বাটার ১ চা চামচ,তেল ভাজার জন্য পরিমাণমতো, সব এক সাথে মেখে সিদ্ধ করে ছিঁড়ে নিন।
ডো উপকরণ :ময়দা ২ কাপ, লবণ পরিমাণমতো।
প্রনালি :চিকেন সিদ্ধ করে ছিঁড়ে নিন। ময়দা গরম জলে মেখে ডো করে নিন। এবার পাতলা রুটি বেলে স্টাফিং ভরে ভাজ দিয়ে তেলে ভেজে নিন। পরিবেশন করুন।
সাগো কাটলেট
উপকরনঃ সাবু ১৫০ গ্রাম, আলু ১০টা ধনেপাতা কুচনো ১ আঁটি, নুন স্বাদমত, ভাজা জিরে ণ্ডঁড়ো ৪ টেবিল চামচ, কাচালঙ্কা ৪টি, পাউরুটি জলে ভেজানো ৪টুকরো, আদা ১ইঞ্চি, তেল।
প্রণালী; সাবু ভালো করে ধুয়ে ঘনটাখানেক ভিজিয়ে রাখুন। আলু সিদ্ব করেনিন, পাউরুটি সাবু আলু একসঙ্গে চটকে মাখুন। আদা কাচালঙ্কা ধনেপাতা কুচিয়ে সাবু আলুর মিশ্রণের সঙ্গে মেখেনিন। নুন ভাজা জিরে ণ্ডঁড়ো এতে দিয়ে মেখে কাটলেটের আকারে গড়ে নিন। ফ্রাইপ্যানে তেল গরম করে কাটলেট গুলো ভেজে গরম গরম খেতে দিন।
ফুলকো লুচি:
উপকরণ: ময়দা ১ কাপ, গুঁড়া দুধ ১ টেবিল চামচ, টক দই ১ টেবিল চামচ, তরল দুধ পরিমাণমতো, চিনি ১ চা চামচ, লবণ হাফ চা চামচ, ঘি ১ টেবিল চামচ, তেল প্রয়োজনমতো।
প্রণালি: একটি পাত্রে ময়দা, গুঁড়া দুধ, চিনি, লবণ, টক দই ও ঘি দিয়ে ময়ান করে এরপর তরল দুধ দিয়ে আবার ময়ান করে লুচির খামির তৈরি করে নিতে হবে। এরপর ছোট ছোট করে কেটে লুচি বেলে গরম ডুবো তেলে ভেজে গরম গরম পরিবেশন করতে হবে।
পনির কাটলেট
উপকরনঃ পনির ২৫০ গ্রাম, ডিম ১টি, পিঁয়াজ ২টি, আদাবাটা ২চা চামচ, ধনেপাতা কুচি ২ টেবিল চামচ, পাউরুটি ২স্লাইস, তেল ও নুন স্বাদমত।
প্রণালী; পনির চটকে নিন। পিঁয়াজ মিহি করে কুচিয়ে নিন। পাউরুটি জলে ভেজান। আদাবাটা, ধনেপাতা কুচি, নুন, ফেটানো ডিম, চটকানো পনির, কুচনো পিঁয়াজ ও ভেজানো পাউরুটি সব একসঙ্গে ভাল করে মাখুন। তারপর কাটলেটের আকারে গডে তেলে ভেজে গরম গরম খেতে দিন।
মোমো
উপকরণ : ময়দা ২ কাপ, তেল ২ টেবিল চামচ, মুরগির কিমা দেড় কাপ, থেঁতো করা রসুন ১ টেবিল চামচ, আদা (মিহি কুচি) ৩ চা-চামচ, পেঁয়াজপাতা কুচি ২টি, (মাঝারি), লবণ স্বাদমতো, সয়াসস ২ চা-চামচ, গোলমরিচ গুঁড়া আধা চা-চামচ, লেমন রাইন্ড বা লেবুর খোসা কুচি আধা টেবিল চামচ, মাখন ১ টেবিল চামচ।
সসের জন্য
উপকরণ : টমেটো ২টি, শুকনা মরিচ (২ টেবিল চামচ সিরকায় ৪ ঘণ্টা ভিজিয়ে রাখা) ৬টি, রসুন ৮ কোয়া, আদা ১ টুকরা, ভাজা জিরা আধা চা-চামচ, লবণ সিকি চা-চামচ, চিনি (ঐচ্ছিক) আধা চা-চামচ।
প্রণালি: ময়দার সঙ্গে আধা চা-চামচ লবণ ও তেল মিশিয়ে ময়ান দিন। পরিমাণমতো জল মিশিয়ে ময়ান দিন এবং নরম খামির তৈরি করুন। ঠিকমতো ময়ান হলে হাতে কোনো ময়ান বা খামির লেগে থাকবে না।
কিমার সঙ্গে পেঁয়াজ, আদা ও রসুন কুচি, সয়াসস, লবণ ও গোলমরিচ গুঁড়া মিশিয়ে মেখে নিন। ফ্রাইপ্যানে মাখন গলিয়ে কিমার মিশ্রণ অল্প আঁচে রান্না করুন। পানি টেনে এলে পেঁয়াজপাতার কুচি দিয়ে নেড়ে আরও ২-১ মিনিট ঢেকে রাখুন। এবার ঢাকনা খুলে কাঁচা মরিচ কুচি ও লেবুর খোসার কুচি দিয়ে নেড়ে ঢেকে দিয়ে চুলা বন্ধ করে দুই মিনিট রাখুন। ময়দার খামির থেকে ছোট ছোট করে গোলা ভাগ করুন। প্রতিটি গোলা হাতের তালুতে নিয়ে মসৃণ করে বলের আকৃতি গড়ে চ্যাপ্টা করে রুটি বেলুন। রুটির মধ্যখানটা ভারী হলেও ধার বা কিনার পাতলা থাকবে। রুটির মাঝখানে ১ টেবিল চামচ করে পুর দিয়ে অর্ধেকটা মুড়ে দিয়ে (চন্দ্রাকৃতি) ও পেঁচিয়ে এনে বাকি অর্ধেক চেপে দিন, যেন মুখ খোলা না থাকে। মাইক্রোওয়েভ কুকারে আধা কাপ জল নিয়ে ১ মিনিট গরম করে তার ওপর স্টিমার বসিয়ে কয়েকটি মোমো দিয়ে ঢেকে দিন। হাইপাওয়ারে প্রথমে ৩ মিনিট ও পরে ২ মিনিট স্টিম করে ১ মিনিট স্ট্যান্ডিং টাইমে রেখে নামিয়ে সাজিয়ে সস দিয়ে গরম গরম পরিবেশন করুন।
স্টাফ মাশরুম
উপকরনঃ ২০টি মধ্যম সাইজ মাশরুম, কিমা ২০০গ্রাম, ডিম ২টি, পিঁয়াজ বাটা ২চা চামচ, আদাবাটা ১চা চামচ, ধনেপাতা কুচি ২ টেবিল চামচ, কাঁচা লঙ্কা বাটা ১চা চামচ, ব্রেডক্রম, তেল ও নুন স্বাদমত।
প্রণালী; মাশরুমের ডাটা ছাড়িয়ে একটি বাটিতে রাখেন। আর একটি বাটিতে কিমা, পিঁয়াজ বাটা, আদাবাটা, ধনেপাতা কুচি, কাঁচা লঙ্কা বাটা ও নুন স্বাদমত দিয়ে ভালকরে চটকে নিন। আর একটি বাটিতে ডিমগুলকে ফাটিয়ে রাখেন। আর একটি বাটিতে ব্রেডক্রম নিন। এবার মাশরুমের ভিতর কিমা দিয়ে স্টাফ করে নিয়ে ডিমেতে ডুবিয়ে ব্রেডক্রম লাগিয়ে তেলে ভেজে গরম গরম খেতে দিন।
শিকমপুরি কাবা
উপকরণঃ  খাসির মাংসের কিমা-৫০০ গ্রাম, চানা ডাল-১/৪ কাপ, সাদা তেল-২ টেবিল চামচ, ছোট এলাচ-৬টা, লবঙ্গ-৪টে, কাবাব চিনি-১/২ চা চামচ
দারচিনি-২ ইঞ্চি, শাহ জিরে-১/২ চা চামচ, পেঁয়াজ-১০০ গ্রাম, রসুন-২০ কোয়া, লাল লঙ্কা গুঁড়ো-১ চা চামচ, হলুদ গুঁড়ো-১/২ চা চামচ, ধনেপাতা কুচি-২ টেবিল চামচ, পুদিনা পাতা কুচি-২ টেবিল চামচ, কাঁচা লঙ্কা-২টো, দই-২৫০ গ্রাম(জল ঝরানো), গোলমরিচ গুঁড়ো-১ চা চামচ l
প্রণালীঃ একটা হাঁড়িতে তেল গরম করে ছোট এলাচ, লবঙ্গ ও জিরে ফোড়ন দিন। মাঝারি আঁচে নেড়ে নিয়ে কিমা দিন। এবার পেঁয়াজ, রসুন, চানা ডাল, লাল লঙ্কা গুঁড়ো, হলুদ গুঁড়ো ও নুন দিন। কিছুক্ষণ নেড়ে নিয়ে ধনেপাতা কুচি, পুদিনা পাতা কুচি, কাঁচা লঙ্কা কুচি দিয়ে ভাল করে নাড়তে থাকুন। ২ কাপ জল দিয়ে ফোটাতে থাকুন যতক্ষণ না ডাল পুরো সেদ্ধ হয়ে জল শুকিয়ে আসছে।মাংস পুরো সেদ্ধ হয়ে গেলে আগুন থেকে নামিয়ে ঠান্ডা করে নিন। ব্লেন্ডারে দিয়ে ভাল করে ব্লেন্ড করে নিন। এবারে দই, পেঁয়াজ, কাঁচা লঙ্কা, ধনেপাতা, পুদিনা পাতা ও গোলমরিচ গুঁড়ো একসঙ্গে ফেটিয়ে নিন। এবারে হাতের তালুতে কিমা পেস্ট নিয়ে চ্যাপ্টা করে মাঝখানে দই দিন। চারপাশ থেকে কিমা পেস্ট দিয়ে ঢেকে ৩/৪ ইঞ্চি পুরু প্যাটিস তৈরি করুন।
কড়াইতে তেল গরম করে কাবাব ৩-৪ মিনিট বাদামি করে ভেজে তুলুন।
মাংসের চপ (কাবাব)
উপকরনঃ কিমা (মাটন, চিকেন অথবা টারকি) ৩০০গ্রাম, সিদ্ব আলু ৩টা, ধনেপাতা কুচনো ২টেবিল চামচ, রসুন বাটা ১চা চামচ, আদা বাটা ১চা চামচ, কাঁচা লঙ্কা কুচনো ৪টি, পিঁয়াজ কুচনো ২টেবিল চামচ, ডিম ১টি, কাবাব মসলা ৩চা চামচ, নুন স্বাদমত ও তেল।
প্রণালী; একটি বাটিতে কিমা, সিদ্ব আলু , ধনেপাতা, রসুন বাটা, আদা বাটা, কাঁচা লঙ্কা, পিঁয়াজ, কাবাব মসলা, ডিম ও নুন স্বাদমত দিয়ে ভালকরে মেখে নিন।বড় বড় লেচি কেটে অল্প তেলে ভাজুন।
হট অ্যান্ড সুইট চিকেন উইংস
উপকরন :   ধাপ-১ (চিকেন উইং ফ্রাই), চিকেন উইং ১৫ টি,  আদা বাটা ১ টেবিল চামচ,  রসুন বাটা ১ টেবিল চামচ
সয়াসস ২ টেবিল চামচ, পাপরিকা পাউডার স্বাদমত,  লবণ স্বাদমত,  ভাজা জিরার গুঁড়া ১ চিমটি,  তেল ভাজার জন্যকর্ণ ফ্লাওয়ার ৩/৪ টেবিল চামচ
প্রনালি:   উইংস থেকে চামড়া খুলে ফেলে দিন। চাইলে মাঝ থেকে দুভাগ করে নিতে পারেন।-তেল বাদে সমস্ত উপকরণ দিয়ে উইংগুলো মাখিয়ে রাখুন। কর্ণফ্লাওয়ারতা হালকা গালে লেগে থাকবে। খুব বেশী নয়। তারপর ডুবো তেলে লাল করে ভেজে নিন।ধাপ-২ (সস ও পরিবেশন)চিলি সস হাফ কাপমধু ২ টেবিল চামচলেবুর রস ২ টেবিল চামচতিলের তেল ১ টেবিল চামচ ধনিয়া পাতা মিহি কুচি ইচ্ছামতপ্রণালি-সবকিছু মিশিয়ে সস তৈরি করে ফেলুন।-গরম গরম ভাজা উইংস এই সসের মাঝে মাখিয়ে পরিবেশন করুন। আপনার স্বাদ অনুযায়ী সস কমবেশি করা যাবে। চাইলে ছড়িয়ে দিতে পারেন ভাজা তিল।
চিকেন কাটলেট
উপকরণ : মুরগীর মাংসের কিমা ২০০ গ্রাম, কর্ণ ফ্লাওয়ার ২ চা চামচ, আদা বাটা ১ চা চামচ, রসুন বাটা ১ চা চামচ, পেঁয়াজ মিহি কুচি ২ টেবিলচামচ, কাঁচা মরিচ কুচি ২-৩ টি, গারলিক সস ১ টেবিল চামচ, টমেটো সস ১ টেবিল চামচ, লবন স্বাদ মতো, টেস্টিং সল্ট আধা চা চামচ, সাদা গোল মরিচের গুঁড়া ১ চা চামচ, ধনে পাতা কুচি ১ টেবিল চামচ, ডিম ২ টি, ব্রেড ক্রাম ২ কাপ, তেল ভাজার জন্য।
প্রনালি : একটি বাটিতে মুরগীর মাংসের কিমার সাথে তেল , ডিম ও ব্রেড ক্রাম বাদে বাকি সব উপকরন দিয়ে খুব ভাল করে মিশিয়ে নিন। এবার কাটলেটের আকারে গড়ে নিন। ও হালকা ময়দা মাখিয়ে ফ্রিজে রেখে সেট হতে দিন। ২ টি ডিম একটু লবন দিয়ে ফেটিয়ে নিন। এবার ফেটানো ডিমে সাবধানে কাটলেটগুলো চুবিয়ে ব্রেড ক্রামে জড়িয়ে আবারও কিছু সময় ফ্রিজে সেট হতে দিন। কড়াইতে তেল গরম করে কাকলেট হালকা আঁচে সোনালি করে ভেজে নিন। ভাজা হয়ে গেলে কিচেন টিস্যুর উপর নামিয়ে নিন, এতে বাড়তি তেল টিস্যু টেনে নেবে । এবার পছন্দ মতো সস বা সালাদের সাথে গরম গরম পরিবেশন করুন মুচমুচে চিকেন কাকলেট ।
ফিশ ব্যাটার ফ্রাই
উপকরণ : ভেটকি মাছের ফিলে-৫০০ গ্রাম, ময়দা-১ টেবিল চামচ, পার্সলে পাতা-১ কাপ(কুচনো) সাদা তেল, ব্যাটারের জন্য, বেকিং পাউডার-১ চামচ
ময়দা-১ কাপ, ডিম-১টা, সোডা ওয়াটার-১ কাপ, নুন ও গোলমরিচ l
প্রণালী : কলের জলের তলায় রেখে মাছের ফিলে ভাল করে ধুয়ে নিন। শুকনো করে নিয়ে ময়দা ও পার্সলে কুচি দিয়ে রোল করে রেখে দিন।এবার একটা পরিষ্কার বাটিতে সোডা ওয়াটার, বেকিং পাউডার, ডিম, ময়দা, নুন ও গোলমরিচ গিয়ে ভাল করে গুলে মসৃণ ব্যাটার বানিয়ে নিন। প্যানে তেল গরম করুন। মাছের প্রতিটা ফিলে ব্যাটারে ভাল করে ডুবিয়ে ডিপ ফ্রাই করে নিন।লেবু, চিপস, টার্টার দিয়ে পরিবেশন করুন।
চিকেন টিক্কা
উপকরণ :  হাড়ছাড়া চিকেন ব্রেস্ট-৪০০ গ্রাম(১/২ ইঞ্চি টুকরোয় কাটা) লাললঙ্কা বাটা-১ চা চামচ, আদা, রসুন বাটা-১ টেবিল চামচ, টক দই-৪ টেবিল চামচ
গরম মশলা গুঁড়ো-১/২ চা চামচ, লেবু-১টা, অলিভ অয়েল-৬ টেবিল চামচ, সবুজ ক্যাপসিকাম-২টো(১/২ ইঞ্চি টুকরোয় কাটা), মাঝারি সেদ্ধ চাল-২ কাপ
মাখন-২ টেবিল চামচ, চিনি-১ চা চামচ,  গোলমরিচ গুঁড়ো-১/২ চা চামচ, কমলালেবুর রস-১ কাপ, নুন-স্বাদ মতো l
প্রণালি : চিকেনের টুকরো লাল লঙ্কা বাটা, নুন, আদা-রসুন বাটা, টক দই, গরম মশলা গুঁড়ো, লেবুর রস ও ২ টেবিল চামচ অলিভ অয়েল দিয়ে ম্যারিনেট করে ফ্রিজে কয়েক ঘণ্টা রেখে দিন। একটা নন স্টিক প্যান গরম করে কমললেবুর রস দিন। ওর মধ্যে নুন, গোলমরিচ গুঁড়ো ও চিনি দিয়ে রান্না করে ঘন করে নিন। ঘন হয়ে এলে আগুন থেকে মাখন মিশিয়ে নিন। চিকেনের টুকরো ও ক্যাপসিকাম টুকরো পর্যায়ক্রমে শিকে গেঁথে নিন। একটা তাওয়া গরম করে অল্প তেল ছড়িয়ে তার ওপর শিক গুলো রাখুন। একটা মোল্ডে মাঝারি সেদ্ধ চাল প্যাক করে নিয়ে সার্ভিং প্লেটের ওপর আনমোল্ড করে ওপরে এক টেবিল চামচ অলিভ অয়েল ছড়িয়ে দিন।তাওয়ার ওপর শিক উল্টে পাল্টে দুই পিঠ সমানভাবে শেঁকে নিন। শিক ভাতের ওপর রেখে ওপরে অরেঞ্জ জুসের সস ছড়িয়ে পরিবেশন করুন।
চিকেন রেশমি কাবাব
উপকরণ : মুরগির মাংস ৭০০ গ্রাম, পেঁয়াজ, আদা ও রসুন কাটা মিলিয়ে ২০০ গ্রাম, লবণ স্বাদমতো, চিনি আধা চা-চামচ, ঝরি করা পানি আধা কাপ, কাঁচামরিচ ও পুদিনা বাটা ২ টেবিল চামচ, লাল মরিচের গুঁড়া ১ চা-চামচ, টক দই আধা কাপ, সরিষার তেল পরিমাণমতো।
প্রস্তুত প্রণালি : প্রথমে মুরগির মাংসের টুকরোগুলো ভালো করে ধুয়ে নিন। তাতে একে একে সব বাটা মসলা, তেল ও টক দই দিয়ে মাখিয়ে প্রায় ২ ঘণ্টা ফ্রিজে রেখে দিন। তারপর একটি ননস্টিক ফ্রাইপ্যানে অল্প আঁচে সোনালি রঙের করে ভেজে একটি সার্ভিং ডিশে তুলে নানরুটি দিয়ে গরম গরম পরিবেশন করুন।
ফুলকপির চপ
উপকরণ : ফুলকপি টুকরা করা ১টি, আদা বাটা, মরিচ গুঁড়ো ১ চা চামচ করে, জিরা গুঁড়ো, ধনে গুঁড়ো আধা চা চামচ করে, বেসন ও ময়দা ১ কাপ করে, লবণ স্বাদমতো, তেল ভাজার জন্য, জল পরিমাণমতো।
প্রণালী : ফুলকপির টুকরাগুলো লবণ জলে ভাপ দিন। তেল বাদে সব উপকরণ একসঙ্গে মেখে ব্যাটার তৈরি করুন। ফুলকপির টুকরা ব্যাটারে চুবিয়ে ডুবোতেলে বাদামি করে ভাজুন।
ফ্রেঞ্চ কাটলেট
উপকরণ :মাংসের কিমা ৫০০ গ্রাম, জায়ফল-জইত্রি, শাহী জিরা বাটা ১ টেবিল চামচ, লবণ পরিমাণমতো, জিরা বাটা ১ চা চামচ, চিনি ১ চা চামচ, আদা বাটা ১ চা চামচ, রসুন বাটা ১ চা চামচ, পেঁয়াজ কুচি আধা কাপ, কাঁচামরিচ বাটা আধা চা চামচ, গোলমরিচ গুঁড়া আধা চা চামচ, জল পরিমাণমতো, পাউরুটি স্লাইস ৩-৪টি, দুধ ৫০০ গ্রাম, ডিম ৩-৪টি, বিস্টু্কটের গুঁড়া ১ কাপ, তেল ২ কাপ, এলাচ ও দারুচিনি ৩-৪টি।
প্রণালি: মাংসের কিমা ভালো করে ধুয়ে প্রেসারকুকারে চুলায় দিয়ে তাতে কিমা, লবণ, কাঁচামরিচ বাটা, পেঁয়াজ কুচি, দারুচিনি ও এলাচ, গোলমরিচ গুঁড়াসহ সব মসলা বাটা, চিনি, জল ও তেল দিয়ে সিদ্ধ করে নিতে হবে। তারপর নামিয়ে ঠাণ্ডা করে মিহি করে কেটে নিতে হবে. একটি পাত্রে ঘন করে ফুটানো দুধ নিয়ে পাউরুটির চারপাশ কেটে দুধের মধ্যে ভিজিয়ে রাখতে হবে ১০-১৫ মিনিট। দুধ ও পাউরুটি যেন মিশে যায়। তারপর ভালোভাবে মেখে মাংসের কিমাগুলো ওই মিশ্রণ করা পাউরুটির মধ্যে আবার ভালোভাবে মেখে কাটলেট বানিয়ে ডিমের সাদা অংশের মধ্যে ডুবিয়ে আবার টোস্টের গুঁড়ার সঙ্গে মিশিয়ে ডুবোতেলে লালচে করে ভেজে গরম গরম সসের সঙ্গে পরিবেশন করতে হবে।
মসালেদার চিকেন ললিপপ
উপকরণ : মশলার জন্য-শুকনো লঙ্কা-৮টা,  গোল লঙ্কা-৬, ৭টা,  আদা-১ ইঞ্চি(থেঁতো করা), রসুন-৫, ৬টা,  কাঁচালঙ্কা-২টো, জিরে-২ চা চামচ,  মৌরি-১ চা চামচ,  গোটা গোলমরিচ-৫, ৬টা,  দারচিনি-১ স্টিক,  গোলমরিচ গুঁড়ো-১ চিমটি,  লবঙ্গ-৪টে, কারিপাতা-১৫টা,  ধনে-১ চা চামচ, ধনেপাতা কুচি-১ মুঠো, হলুদ-১ চা চামচ,  নুন-স্বাদ মতো,  তেল-১,২ চা চামচ
চিকেনের জন্য-৮ থেকে ১০টা চিকেন ললিপপ-ছাল সমেত,  হলুদ-১ চা চামচ,  নুন-স্বাদ মতো,  লাল লঙ্কাগুঁড়ো-১,২চাচামচ,  তেল-২ চা চামচ,  চিনি-সামান্য
বেস তৈরি করার জন্য-তেল-২,৩ চা চামচ,  সর্ষে-২ চা চামচ,  কারি পাতা-৭,৮টা, পেঁয়াজ-১/২, মশলা-১ ১/২ টেবিল চামচ,  তেঁতুল বাটা-৩ চা চামচ, পাটালি গুড়-১ চা চামচ(গুঁড়ো),  লেবুর রস-অর্ধেক লেবুর,  ধনে পাতা-সাজানোর জন্য
কীভাবে বানাবেন-মশলা-সব উপকরণ একসঙ্গে ১ মিনিট শুকনো খোলায় ভেজে নিন। ভাজা মশলা একসঙ্গে ব্লেন্ডারে গুঁড়ো করে নিন।  চিকেন-চিকেন ললিপপ হলুদ, নুন, লাল লঙ্কাগুঁড়ো ও ২ চা চামচ তেল দিয়ে ম্যারিনেট করে নিন। এবারে সসপ্যানে অল্প তেল দিয়ে ললিপপ এপিঠ ওপিঠ উল্টে এমন ভাবে ভেজে নিন যাতে আধ সেদ্ধ হয়ে যায়। চিনি দিয়ে আরও কিছুক্ষণ রান্না করে নিন।
বেস-একটা প্যানে রিফাইন্ড অয়েল দিয়ে সর্ষে, কারিপাতা ও পেঁয়াজ একসঙ্গে ভেজে নিন। এর মধ্যে মশলা ও চিকেন ললিপপ দিয়ে সাঁতলে নিন। তেঁতুল বাটা, গুড় ও জল দিয়ে ভাল করে মিশিয়ে চাপা দিয়া রাখুন। কিছুক্ষণ পরে ঢাকনা খুলে লেবুর রস মেশান। ভাল করে মিশিয়ে নিয়ে চিকেন সেদ্ধ হওয়া পর্যন্ত রান্না করুন। হয়ে গেলে ধনেপাতা কুচি দিয়ে গরম গরম পরিবেশন করুন।
শাহি কাঠি কাবাব:
উপকরণ : মাংসের কিমা ২ কাপ, আদা বাটা ১ চা-চামচ, রসুন বাটা আধা চা-চামচ, পেঁপে বাটা ১ টেবিল চামচ, কাজুবাদাম বাটা ১ টেবিল চামচ, কিশমিশ বাটা ১ টেবিল চামচ, পেঁয়াজ বেরেস্তা ২ টেবিল চামচ, বাদামকুচি ১ চা-চামচ, কাঁচা মরিচ কুচি ১ টেবিল চামচ, লবণ স্বাদমতো, ডিম ১িট, জয়ফল-জয়ত্রী গুঁড়া আধা চা-চামচ, কর্নফ্লাওয়ার ১ টেবিল চামচ, কাঠি কয়েকটা। ভাজার জন্য ঘি ৩ টেবিল চামচ ও তেল ১ টেবিল চামচ।
প্রণালি : কিমার সঙ্গে সব উপকরণ মেখে কাঠিতে জড়িয়ে নিন। এবার কড়াইয়ে ঘি ও তেল গরম করে ভেজে নিন।
চিকেন কিমা কাটলেট
উপকরণ : মুরগীর মাংসের কিমা ২০০ গ্রাম, কর্ণ ফ্লাওয়ার ২ চা চামচ, আদা বাটা ১ চা চামচ, রসুন বাটা ১ চা চামচ, পেঁয়াজ মিহি কুচি ২ টেবিলচামচ, কাঁচা মরিচ কুচি ২-৩ টি, গারলিক সস ১ টেবিল চামচ, টমেটো সস ১ টেবিল চামচ, লবন স্বাদ মতো, টেস্টিং সল্ট আধা চা চামচ, সাদা গোল মরিচের গুঁড়া ১ চা চামচ, ধনে পাতা কুচি ১ টেবিল চামচ, ডিম ২ টি, ব্রেড ক্রাম ২ কাপ, তেল ভাজার জন্য।
প্রনালি : একটি বাটিতে মুরগীর মাংসের কিমার সাথে তেল , ডিম ও ব্রেড ক্রাম বাদে বাকি সব উপকরন দিয়ে খুব ভাল করে মিশিয়ে নিন। এবার কাটলেটের আকারে গড়ে নিন। ও হালকা ময়দা মাখিয়ে ফ্রিজে রেখে সেট হতে দিন। ২ টি ডিম একটু লবন দিয়ে ফেটিয়ে নিন। এবার ফেটানো ডিমে সাবধানে কাটলেটগুলো চুবিয়ে ব্রেড ক্রামে জড়িয়ে আবারও কিছু সময় ফ্রিজে সেট হতে দিন। কড়াইতে তেল গরম করে কাকলেট হালকা আঁচে সোনালি করে ভেজে নিন। ভাজা হয়ে গেলে কিচেন টিস্যুর উপর নামিয়ে নিন, এতে বাড়তি তেল টিস্যু টেনে নেবে । এবার পছন্দ মতো সস বা সালাদের সাথে গরম গরম পরিবেশন করুন মুচমুচে চিকেন কাকলেট ।
দই ফুচকা:
উপকরণ : সেদ্ধ ডাবলি সিকি কাপ, গাজর কুচি ১ টেবিল চামচ, ঝুরি চানাচুর ৩ টেবিল চামচ, কাঁচামরিচ কুচি পরিমাণমতো, ধনেপাতা কুচি ২ চা চামচ, চাট মশলা ২ চা চামচ, বিট লবণ, আলু সেদ্ধ চটকানো ১টা, ফুচকা ৮/৯টা, তেঁতুলের রস আধা কাপ, চিনি বা গুড় আধা কাপ, ভাজা জিরা গুঁড়া আধা চা চামচ, ভাজা মরিচ গুঁড়া আধা চা চামচ, লবণ পরিমাণমতো মিশিয়ে জ্বাল দিয়ে তেঁতুলের চাটনি তৈরি করে নিন।
প্রণালি : টক দই ১ কাপ, চিনি পরিমাণমতো, লবণ সামান্য দিয়ে ব্লেন্ডারে ব্লেন্ড করে নিন।যেভাবে করবেন : ঝুরি চানাচুর, গাজর কুচি, তেঁতুলের চাটনি, দইয়ের মিশ্রণ ও ফুচকা বাদে অন্যসব উপকরণ একসঙ্গে মিশিয়ে নিন। এবার এই পুর ফুচকার উপর একটু ভেঙে ভরে নিন। এবার একটি প্লেটে ফুচকা রেখে ঝুরি চানাচুর ও গাজর কুচি দিন। ফুচকার উপর ব্লেন্ড করা দইয়ের মিশ্রণ দিয়ে উপরে তেঁতুলের চাটনি দিয়ে পরিবেশন করুন।
আলু-পরোটা
উপকরণ: ময়দা ২ কাপ, ডিম ১টি, লবণ ১ চিমটি, তেল/ঘি ২ টেবিল-চামচ, কুসুম গরম পানি পরিমাণমতো, তেল ভাজার জন্য।
পুরের জন্য: সেদ্ধ আলু ১ কাপ (চটকে নেওয়া), বেরেস্তা ১ টেবিল-চামচ, (শুকনো মরিচ ২টি, জিরা আধা চা-চামচ, এলাচ ১টি, দারচিনি ১ টুকরা) ১ টেবিল-চামচ তেল দিয়ে ভেজে বেটে নিতে হবে। লবণ স্বাদমতো। সব উপকরণ দিয়ে মাখিয়ে আলু ভর্তার মতো গোল গোল করে নিতে হবে।
প্রণালি: উপকরণের তেল ছাড়া বাকি সব উপকরণ দিয়ে মাখিয়ে নরম করে ডো তৈরি করতে হবে। এরপর চার ভাগ করতে হবে। প্রতিটিতে মাঝখানে আলুর পুর দিয়ে ভালো করে মুখ বন্ধ করে বেলে নিতে হবে। এবার তাওয়ায় ২ টেবিল-চামচ তেল দিয়ে দুই পিঠ ভেজে নিতে হবে।
চিলি প্রন
উপকরন: চিংড়ি – ২০০ গ্রাম(মাথা ছাড়িয়ে পরিষ্কার করে ধুয়ে রাখা) ডিম – ১ টি, কর্ণ ফ্লাওয়ার – পরিমান মতো, ক্যাপসিকাম – ১ টি ( লম্বা টুকরা করা ) পেঁয়াজ টুকরা করা – ১ টি, আদা কুচানো – আধা চা চামচ, রশুন কুচানো – আধা চা চামচ, কাঁচা মরিচ বাটা আধা চা চামচ, টমেটো কেচাপ – আধা চা চামচ,অয়েস্টার সস – আধা চা চামচ,সাদা ভিনেগার – আধা চা চামচ,আদা ও রশুন বাটা – ১ চা চামচ,গাজর কুচি – ছোট ১ টি, তেল – পরিমান মতো,লবন – স্বাদ মতো,চিনি – অল্প,পেঁয়াজ পাতা কুচি – সাজাবার জন্য l
প্রণালী: কর্ণ ফ্লাওয়ারে ডিম মিশিয়ে মসৃণ ব্যাটার তৈরি করুন। এর ভেতর আদা, রসুন বাটা ও লবন মেশান। এই মিশ্রণের ভেতর চিংড়ি দিয়ে এক ঘণ্টা ম্যারিনেট করে রাখুন।এক ঘণ্টা পর গরম তেলে ম্যারিনেট করা চিংড়িগুলো ভেজে তুলে রাখুন।এবার অন্য একটি কড়াইতে ২ চা চামচ তেল গরম করুন। তেল গরম হলে পেঁয়াজ টুকরা ও ক্যাপসিকাম দিন। একটু নাড়াচাড়া করে এর ভেতর গাজর কুচি, আদা কুচি ও রশুন কুচি দিয়ে ভাল মতো মিশিয়ে নিন। এরপর কাঁচামরিচ বাটা দিয়ে একটু কষিয়ে নিন।তেল বের হতে শুরু করলে টমেটো সস ও অয়েস্টার সস দিয়ে দিন। এরপর ভেজে রাখা চিংড়ি এর ভেতর দিয়ে ভালো করে মিশিয়ে নিন। চিংড়ি ও সবজীর সাথে সব মসলা ভাল মতো মিশে গেলে এর ভেতর সাদা ভিনেগার ও সামান্য চিনি দিন।কিছু সময় নাড়াচাড়া করে সারভিং ডিশে ঢেলে পেঁয়াজ পাতা কুচি দিয়ে সাজিয়ে পরিবেশন করুন.
মোগলাই পরোটা
উপকরণ: ময়দা ১ কাপ, লবণ পরিমাণমতো, তেল ১ টেবিল চামচ।
প্রণালী: ময়দা, তেল, লবণের ময়ান দিয়ে জল দিয়ে ছেনে নিতে হবে। এবার গোল্লা বানিয়ে আধা কাপ তেলে চুবিয়ে এক ঘণ্টা রাখতে হবে।
পুর: মাংসের কিমা আধা কাপ, আদা আধা চা চামচ, রসুন আধা চা চামচ, এলাচ ১টি, দারচিনি ২ টুকরা, লবণ স্বাদমতো, তেল ১ টেবিল চামচ—এসব দিয়ে কিমা সেদ্ধ করে নিতে হবে। কিমা সেদ্ধ: ডিম ২-৩টি, পেঁয়াজ কুচি আধা কাপ, কাঁচা মরিচ কুচি ২-৩টি, ধনে পাতা ইচ্ছামতো, ভাজার জন্য তেল।
প্রণালী: একটি করে গোল্লা নিয়ে রুটি বানিয়ে টেনে লম্বা করে নিতে হবে। রুটি একদম পাতলা হবে। এবার এর ওপর হাতে তেল নিয়ে তেল মাখিয়ে তার ওপর পিঁয়াজ কুচি, কাঁচা মরিচ কুচি, কিমা দিয়ে, ধনেপাতা দিয়ে সব শেষে ডিম দিয়ে রুটি চার ভাঁজ করে পারাটার আকারে বানিয়ে ডুবোতেলে ভাজতে হবে। এবার সালাদ, সস দিয়ে বন্ধুদের সাথে পরিবেশন করুন মোগলাই পরোটা।






Reciprocal Link
© Copyright 2006 All Rights Reserved
Design by Kishor Bhattacharjee

Contact Admin
About me